text: ''শিল্পে বিনিয়োগের ভাঁটা কাটিয়ে মমতার হাত ধরেই ঘুরে দাঁড়িয়েছে বাংলা '': রাষ্ট্রপতি– News18 Bengali
  ''শিল্পে বিনিয়োগের ভাঁটা কাটিয়ে মমতার হাত ধরেই ঘুরে দাঁড়িয়েছে বাংলা '': রাষ্ট্রপতি
  'বাংলা এখন শিল্পের জন্য আদর্শ', রাষ্ট্রপতির মুখে বিনিয়োগের আহবান
  দু'দিন ব্যাপী শিল্প সম্মেলন শুরু হল শুক্রবার থেকেই ৷ মিলন মেলায় বিশ্ব বাংলার লোগো ৷ Photo- Siddhartha Sarkar
  শিল্প সম্মেলনের প্রথম দিন জমজমাট মিলন মেলা প্রাঙ্গন ৷ Photo- Siddhartha Sarkar
  দেশ-বিদেশের নানা প্রতিনিধি হাজির বাণিজ্য সম্মেলনে ৷ Photo- Siddhartha Sarkar
  শিল্পপতিদের বাংলায় বিনিয়োগ করার আহবান করে মুখ্যমন্ত্রী বলেন, 'শুধু কলকাতা বা বাংলা হিসেবে ভাববেন না ৷ বৃহৎ স্বার্থে ভাবুন, বাংলায় বিনিয়োগ করুন ৷ বাংলায় বিনিয়োগ মানে বাংলাদেশ, নেপাল, ভুটানের সুবিধা ৷ উত্তর-পূর্বে রাজ্যগুলোও বাংলার কাছেই ৷ বাংলা হল চীনের সঙ্গে দেশের প্রবেশদ্বার ৷ থাইল্যান্ড, সিঙ্গাপুর, মালয়শিয়া সবই এখন কলকাতার কাছেই ৷ প্রতিবেশী দেশগুলির বাজার পাবেন বাংলাতেই ৷ বাংলার সঙ্গে প্রতিবেশী দেশের বিমান যোগাযোগ ভাল ৷ আন্তঃরাজ্য বিমান যোগাযোগও ভাল ৷ সবমিলিয়ে ভাবতে হবে বিনিয়োগের জন্য ৷ Photo- Siddhartha Sarkar
  শিল্প সম্মেলনের মঞ্চে বক্তব্য রাখছেন সৌরভ গঙ্গোপাধ্যায় ৷ Photo- Siddhartha Sarkar
  বাংলার কর্মসংস্কৃতিও শিল্প সহায়ক ৷ নিজের রাজ্যের শিল্পবন্ধু পরিবেশ নিয়ে মমতা বন্দ্যোপাধ্যায় বলেন, 'বাংলায় শ্রমিক আছে, শ্রমদিবস নষ্ট হয় না ৷ বাংলায় শিল্পের জন্য জমি রয়েছে ৷ জমির জন্য নিজস্ব ল্যান্ডব্যাঙ্ক রয়েছে ৷ বাংলায় শিল্পের সুবিধার জন্য উপযুক্ত প্রশাসনিক সুবিধা রয়েছে ৷ বাংলা কোনও বনধ-অবরোধে বিশ্বাস করে না ৷ শিল্প সহায়ক সমস্ত পরিবেশ রয়েছে বাংলায় ৷ হিমালয় থেকে রয়্যাল বেঙ্গল সবই রয়েছে এখানে ৷ সর্বধর্ম সমন্বয়ের অবস্থান রয়েছে বাংলায় ৷ বাংলা এখন পরিবর্তনের বাংলা ৷ বাংলাই এখন শিল্পের প্রবেশদ্বার ৷ বাংলাই ভারতের ইঞ্জিন, এখন বিনিয়োগের আদর্শ স্থান ৷ বাংলায় কোনও সরকার নেই ৷ গোটা বাংলাই আপনাদের পরিবার ৷ আপনাদের পরিবারে আপনারা আসুন ৷' Photo- Siddhartha Sarkar
  শিল্পপতিদের বাংলায় বিনিয়োগের জন্য আহবান জানিয়ে রাষ্ট্রপতি প্রণব মুখোপাধ্যায়ের প্রতিক্রিয়া খুবই গুরুত্বপূর্ণ, 'যুক্তরাষ্ট্রীয় কাঠামোই ভারতীয় অর্থনীতির ভিত্তি ৷ ভারতের শক্তি সহযোগিতামূলক অর্থনীতিতেই ৷ এক্ষেত্রে রাজ্যগুলির ভূমিকা গুরুত্বপূর্ণ ৷ বিনিয়োগের জন্য পরিকাঠামো গুরুত্বপূর্ণ ৷ পরিকাঠামো উন্নয়নে গুরুত্ব দিয়েছে রাজ্য সরকার ৷ বেশ কিছু ক্ষেত্রে রাজ্যে পরিবর্তন এসেছে ৷ রাজ্যের রাজনৈতিক পরিস্থিতি এখন স্থিতিশীল ৷ বাংলা এখন বিনিয়োগের আদর্শ ৷' Photo- Siddhartha Sarkar